text: Indsats for at få ledige i arbejde
  15 maj 2012 kl. 17.23
  Det helt store beredskab bliver nu sat i sving for at skaffe nyt job til de godt 500 fyrede på Danish Crowns slagteri i Esbjerg.
  Slagteriet lukker ved udgangen af august.
  Det regionale arbejdsmarkedsråd, kommunale jobcentre, fagforeninger og Danish Crown har indledt et samarbejde for at få de fyrede i job eller uddannelse.
  Danish Crown har indført ansættelsesstop, da ledige job på andre slagterier skal tilbydes de fyrede. Virksomheden har også oprettet en jobbank.
  Imens fortsætter slagtningerne i Esbjerg.
  